இந்த சுயம்வரம் நிகழ்ச்சிகுறித்து லூசியா மாற்றுத்திறனாளிகள் நலச்சங்கம் மற்றும் லூசியா மனவளர்ச்சி குன்றியோருக்கான சிறப்புப் பள்ளியின் தலைமை ஆசிரியர் பெர்க்மான்ஸிடம் பேசினோம், ‘’ இந்த லூசியா மாற்றுத்திறனாளிகள் நலச்சங்கத்தின் பெயர் கொண்ட புனித லூசியாவின் திருநாள் மற்றும் இச்சங்கத்தின் ஆண்டுவிழா ஒவ்வொரு ஆண்டும் டிசம்பர் 13-ம் தேதி கொண்டாடப்படுகிறது. இந்த நாளில் மாற்றுத்திறனாளி மாணவர்களுக்கு விளையாட்டுப் போட்டிகள், கலைநிகழ்ச்சிகள், நலத்திட்ட உதவிகள் வழங்கப்படுவது வழக்கம். கடந்த 15 வருடத்துக்கு முன்புதான் மாற்றுத்திறனாளிகளுக்கான சுயம்வரம் நிகழ்ச்சி நடத்தி இச்சங்கம் சார்பில் திருமணம் நடத்தி வைக்கத் தொடங்கினோம். கடந்த 15 வருடத்தில் இதுவரை 65 மாற்றுத்திறனாளி ஜோடிகளுக்கு திருமணம் நடத்தி வைக்கப்பட்டுள்ளது.